Tórshavn: Annika Olsen, borgarstjóri í Havn, skjýtur nú upp nýtt alternativ til verandi loysn fyri sokallaða innkomuvegin til Havnar. Ístaðin fyri klandur og stríð um ein dýran og fløktan innkomuveg gjøgnum bæði bygt øki, komandi byggiøki og náttúruøki, so mælir hon til at gera tunnil av Hvítanesi í Krákugjógv. -Innkomuvegurin hevur verið ein trupulleiki í mong ár og hann er tað framvegis, serliga tí at ikki slepst undan, at hann partvíst verður lagdur gjøgnum bygt øki og beint gjøgnum komandi vakstrarøki hjá høvuðsstaðnum, sigur Annika Olsen. -Eg havi tí sett fólk at kanna og koma við einum uppskoti um eina tunnilslinju frá Hvítanesi og til Krákugjógv, møguliga Hotel Føroyar. Eitt boð fer helst at fyriliggja longu í komandi viku. -Tunnilin kemur helst at kosta um 80 túsund meturin.